Katrina hurrikán (2005)
A Katrina hurrikán egy intenzív és pusztító hurrikán volt 2005 augusztusában, amely főként a Mexikói-öblöt és az Egyesült Államokat érintette, hatalmas pusztítást és árvizet okozva többek között New Orleansban, illetve tágabb környezetében. A Katrina még a Bahamáknál alakult ciklonná, de nem okozott említésre méltó kárt azon a vidéken. Viszont New Orleans városának egy része víz alá került, nagyon sokan meghaltak. A rekordokat döntögető 2005-ös atlanti-óceáni hurrikánszezon része, melynek tizenkettedik rendszere, tizenegyedik nevet kapott vihara, ötödik hurrikánja, harmadik jelentős ("major") hurrikánja, és már a második 5-ös erősségű ciklonja volt.